**îți voi lăsa o sinucidere**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în alb

pe noptiera de la capătul

visurilor tale

am să-i pun pecetea

Ochiului meu trezit

un infim con de brad

roșu

să nu te condamni în vreun fel

nici să nu mă judeci

e un act unilateral

o constatare de fapt

ci nu o acuzație

să o scrii

cu orice cuvânt vei dori

cu oricâte

toate cuvintele dor

eu nu mai am demult

niciunul pentru tine

toate cuvintele mele

s-au sinucis înaintea mea

aruncându-se virgine în cer

pune-o apoi

într-o sticlă de rom

și arunc-o în marea moartă

de singurătate

undeva

cândva

un copil va găsi-o

fericit

din sinuciderea mea

își va face un zmeu

cine știe?

poate voi chiar eu

renăscutul

ce te va fi uitat

sau

poate că nu